Аляксей Рыяс

**Аляксей Рыяс** (нарадзіўся 14 траўня 1987 году, Менск, БССР) — колішні беларускі футбаліст, абаронца. Мае на сваім рахунку матчы ў складзе нацыянальнай зборнай Беларусі.

## Кар’ера
### Клюбная
Пачаў займацца футболам у Менску, але першым прафэсійным клюбам стаў салігорскі «Шахцёр», за які выступаў з 2005 году. З 2007 году пачаў прыцягвацца да асноўнага складу. Спачатку звычайна выходзіў на замену, але з 2011 году стаў трывала зьяўляцца ў стартавым складзе. У «Шахцёры» гуляў на пазыцыі флянгавага (левага або правага) паўабаронцы, дзе чаргаваўся зь Сяргеем Балановічам і Паўлам Сітко.

У сьнежні 2013 году падоўжыў кантракт з гарнякамі. У сэзоне 2014 году працягваў трывала гуляць у асноўным складзе, звычайна на пазыцыі левага паўабаронцы, але часам апускаўся да абаронцы. Улюбёнай пазыцыяй на полі быў правы паўабаронца.

У сьнежні 2014 году перайшоў у барысаўскі БАТЭ. Сэзон 2015 году распачаў, выходзячы на замену, пазьней пачаў зьяўляцца і ў пачатковым складзе. Пачатак сэзону 2016 году прапусьціў праз траўму, пасьля аднаўленьня стаў выходзіць на замену, а ў ліпені 2016 году замацаваўся ў першай адзінаццатцы барысаўчанаў. У сэзоне 2017 году выступаў на пазыцыі правага абаронцы, у ліпені атрымаў траўму, а празь месяц вярнуўся ў стартавы склад. Пачатак сэзону 2018 году прапусьціў праз траўмы, у чэрвені вярнуўся ў першую каманду. Падчас трэнаваньня ў пачатку красавіка 2019 году атрымаў траўму калена — частковы разрыў бакавой зьвязкі. 3 сьнежня 2019 году сышоў з БАТЭ.

13 студзеня 2020 году падпісаў кантракт зь менскім «Дынама». 9 сакавіка 2020 году дэбютаваў у камандзе ў матчы Кубка Беларусі. У сэзоне 2020 году трывала выходзіў у стартавым складзе каманды, аднак у студзені 2021 году быў пераведзены ў дубль і перастаў зьяўляцца на полі. Большую частку сэзону 2021 году правёў у дублі, толькі зь верасня зноў пачаў часам прыцягвацца да асноўнай каманды. У сьнежні 2021 году па заканчэньні кантракту пакінуў сталічны клюб. У ліпені 2022 году далучыўся да «СДЮШАР Дынама» ў Другой лізе, дзе выступаў да канца сэзону 2022 году.

### Міжнародная
31 жніўня 2016 году дэбютаваў у нацыянальнай зборнай Беларусі ў таварыскай гульні супраць зборнай Нарвэгіі.

## Дасягненьні

### Камандныя
**[[Шахцёр Салігорск|Шахцёр]]**
* Уладальнік Кубка Беларусі: 2014
* Срэбраны прызэр чэмпіянату Беларусі (4): 2010, 2011, 2012, 2013
* Бронзавы прызэр чэмпіянату Беларусі (2): 2007, 2014

**[[БАТЭ Барысаў]]**
* Чэмпіён Беларусі (4): 2015, 2016, 2017, 2018
* Срэбраны прызэр 2019
* Уладальнік Кубка Беларусі: 2015
* Уладальнік Супэркубка Беларусі (3): 2015, 2016, 2017

### Індывідуальныя
* У сьпісе 22 найлепшых футбалістаў чэмпіянату Беларусі: 2016, 2017

## Статыстыка

## Асабістае жыцьцё
Бацька Аляксея зьяўляецца выхадцам з Пэру, маці — беларуска. Бацькі знаходзяцца ў разводзе, мае, акрамя таго, зводнага брата у Пэру. Аляксей ажаніўся 5 ліпеня 2014 года, у 2015 годзе нарадзілася дачка.

## Крыніцы

## Вонкавыя спасылкі
* 
* Статыстыка на сайце transfermarkt.de
* Статыстыка «ПБ-Инфо»
* Риос Алексей. ФК Динамо Минск

Катэгорыя:Нарадзіліся ў Менску
Катэгорыя:Беларускія футбалісты
Катэгорыя:Футбалісты зборнай Беларусі
Катэгорыя:Футбалісты клюбу «Шахцёр» Салігорск
Катэгорыя:Футбалісты клюбу БАТЭ Барысаў
Катэгорыя:Футбалісты клюбу «Дынама» Менск